
	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ

Μορφωτικό Γραφείο

ΣΠΙΤΙ ΤΗΣ ΚΥΠΡΟΥ

Ξενοφώντος 2Α, 105 57 Αθήνα

Τηλ. 210 3734934  Fax 210 3734904

	Τιμητική εκδήλωση για τον χαράκτη
Α. Τάσσο

με αφορμή τη συμπλήρωση 

100 χρόνων από τη γέννησή του
στο Σπίτι της Κύπρου

Την Πέμπτη 11 Δεκεμβρίου 2014 η Εταιρεία Εικαστικών Τεχνών Α. Τάσσος και το Σπίτι της Κύπρου πραγματοποίησαν στο Σπίτι της Κύπρου τιμητική εκδήλωση για τον χαράκτη Α. Τάσσο με αφορμή τη συμπλήρωση 100 χρόνων από τη γέννησή του.  

Η Μορφωτικός Λειτουργός κ. Μαρία Ραγιά καλωσόρισε τους παρευρισκομένους και διάβασε τον χαιρετισμό της Μορφωτικού Συμβούλου κ. Μαρίας Παναγίδου, η οποία λόγω ανειλημμένης υπηρεσιακής υποχρέωσης δεν παρευρέθη στην εκδήλωση. Η κ. Παναγίδου αναφέρθηκε στην αγαστή συνεργασία του Σπιτιού της Κύπρου με την Εταιρεία Α. Τάσσος στη διοργάνωση  σειράς εκθέσεων τα τελευταία χρόνια με τίτλο «Νέοι Χαράκτες». Ένας θεσμός που έχει στόχο να βοηθήσει νέους δημιουργούς να καταθέσουν το έργο και τα οράματά τους.

Ο Α. Τάσσος με τη σχεδίαση και τις πρωτοποριακές τεχνικές που ακολούθησε έδωσε στο γραμματόσημο ένα μοναδικό ελληνικό χαρακτήρα, ο οποίος εξακολουθεί να εντυπωσιάζει τους φιλοτελιστές όλου του κόσμου υπογράμμισε στον χαιρετισμό του ο Πρόεδρος της Ελληνικής Φιλοτελικής Εταιρείας κ. Γεώργιος Σπάρης. 

Στη συνέχεια μίλησαν η  κ. Ειρήνη Οράτη, Πρόεδρος Εταιρείας Εικαστικών Τεχνών Α. Τάσσος, η κ. Λεώνη Βιδάλη, Ομότιμη Καθηγήτρια Ανωτάτης Σχολής Καλών Τεχνών, χαράκτρια, ο χαράκτης Χαμπής και η κ. Μυρσίνη Βαρδοπούλου, Εικαστική Υπεύθυνη Φιλοτελισμού Ελληνικών Ταχυδρομείων, χαράκτρια.

Η κ. Οράτη μίλησε για την ίδρυση και τους σκοπούς της Εταιρείας Εικαστικών Τεχνών Α. Τάσσος, τη συνεργασία και τη σχέση του καλλιτέχνη με την Κυπριακή Δημοκρατία και ολοκλήρωσε την ομιλία της με μια αναδρομή στη ζωή, το έργο και τη μεγάλη προσφορά του δημιουργού στη χαρακτική τέχνη.

Ο Τάσσος ήταν ένα φαινόμενο εργατικότητας. Σε 45 χρόνια σχεδίασε, χάραξε, εικονογράφησε και επιμελήθηκε περισσότερα από 60 βιβλία. Όταν τον ρώτησαν «μα πότε τα προλαβαίνετε όλα, πότε χαράζετε τα ξύλα σας; - Από τις πέντε ως τις δέκα το πρωί είναι η καλύτερη ώρα, απάντησε» είπε η κ. Βιδάλη αναφερόμενη στο πολυσχιδές έργο του.

Ο γνωστός κύπριος χαράκτης Χαμπής και μαθητής του Α. Τάσσου μίλησε για την εμπειρία που αποκόμισε κατά τη διάρκεια της μαθητείας του δίπλα στον μεγάλο δάσκαλο η οποία σημάδεψε, όπως είπε, με τις επιρροές που είχε, τη ζωή του και κυρίως την καλλιτεχνική του πορεία και εξέλιξη στην τέχνη της χαρακτικής.

Τέλος η κ. Βαρδοπούλου παρουσίασε τις ειδικές τεχνικές που χρησιμοποίησε ο Α. Τάσσος που είχαν ως αποτέλεσμα να καταφέρει να απεγκλωβίσει την εξάρτηση των Ελληνικών Ταχυδρομείων από τους ξένους Οίκους, δίνοντας άλλο χαρακτήρα στο γραμματόσημο, ξεχωριστό από την κοινή τεχνική άλλων κρατών.

Η εκδήλωση πραγματοποιήθηκε με τη στήριξη της  

 11 Δεκεμβρίου 2014
